aristoteles-et-corpus-aristotelicum.meteorologica 1.9
Περὶ δὲ τοῦ τῇ θέσει μὲν δευτέρου τόπου μετὰ τοῦτον , πρώτου δὲ περὶ τὴν γῆν λέγωμεν · οὗτος γὰρ κοινὸς ὕδατός τε τόπος καὶ ἀέρος καὶ τῶν συμβαινόντων περὶ τὴν ἄνω γένεσιν αὐτοῦ . Ληπτέον δὲ καὶ τούτων τὰς ἀρχὰς καὶ τὰς αἰτίας πάντων ὁμοίως . Ἡ μὲν οὖν ὡς κινοῦσα καὶ κυρία καὶ πρώτη τῶν ἀρχῶν ὁ κύκλος ἐστίν , ἐν ᾧ φανερῶς ἡ τοῦ ἡλίου φορὰ διακρίνουσα καὶ συγκρίνουσα τῷ γίγνεσθαι πλησίον ἢ πορρώτερον αἰτία τῆς γενέσεως καὶ τῆς φθορᾶς ἐστίν . Μενούσης δὲ τῆς γῆς , τὸ περὶ αὐτὴν ὑγρὸν ὑπὸ τῶν ἀκτίνων καὶ ὑπὸ τῆς ἄλλης τῆς ἄνωθεν θερμότητος ἀτμιδούμενον φέρεται ἄνω · τῆς δὲ θερμότητος ἀπολιπούσης τῆς ἀναγούσης αὐτό , καὶ τῆς μὲν διασκεδαννυμένης πρὸς τὸν ἄνω τόπον , τῆς δὲ καὶ σβεννυμένης διὰ τὸ μετεωρίζεσθαι πορρώτερον εἰς τὸν ὑπὲρ τῆς γῆς ἀέρα , συνίσταται πάλιν ἡ ἀτμὶς ψυχομένη διά τε τὴν ἀπόλειψιν τοῦ θερμοῦ καὶ τὸν τόπον , καὶ γίνεται ὕδωρ ἐξ ἀέρος · γενόμενον δὲ φέρεται πάλιν πρὸς τὴν γῆν . Ἔστι δ’ ἡ μὲν ἐξ ὕδατος ἀναθυμίασις ἀτμίς , ἡ δ’ ἐξ ἀέρος εἰς ὕδωρ νέφος · ὁμίχλη δὲ νεφέλης περίττωμα τῆς εἰς ὕδωρ συγκρίσεως . Διό περ σημεῖον μᾶλλόν ἐστιν εὐδίας ἢ ὑδάτων · οἷον γάρ ἐστιν ἡ ὁμίχλη νεφέλη ἄγονος . Γίνεται δὲ κύκλος οὗτος μιμούμενος τὸν τοῦ ἡλίου κύκλον · ἅμα γὰρ ἐκεῖνος εἰς τὰ πλάγια μεταβάλλει καὶ οὗτος ἄνω καὶ κάτω . Καὶ δεῖ νοῆσαι τοῦτον ὥσπερ ποταμὸν ῥέοντα κύκλῳ ἄνω καὶ κάτω , κοινὸν ἀέρος καὶ ὕδατος · πλησίον μὲν γὰρ ὄντος τοῦ ἡλίου ὁ τῆς ἀτμίδος ἄνω ῥεῖ ποταμός , ἀφισταμένου δὲ ὁ τοῦ ὕδατος κάτω . Καὶ τοῦτ’ ἐνδελεχὲς ἐθέλει γίγνεσθαι κατά γε τὴν τάξιν · ὥστ’ εἴπερ ᾐνίττοντο τὸν ὠκεανὸν οἱ πρότερον , τάχ’ ἂν τοῦτον τὸν ποταμὸν λέγοιεν τὸν κύκλῳ ῥέοντα περὶ τὴν γῆν . Ἀναγομένου δὲ τοῦ ὑγροῦ ἀεὶ διὰ τὴν τοῦ θερμοῦ δύναμιν καὶ πάλιν φερομένου κάτω διὰ τὴν ψύξιν πρὸς τὴν γῆν , οἰκείως τὰ ὀνόματα τοῖς πάθεσι κεῖται καί τισι διαφοραῖς αὐτῶν · ὅταν μὲν γὰρ κατὰ μικρὰ φέρηται , ψακάδες , ὅταν δὲ κατὰ μείζω μόρια , ὑετὸς καλεῖται .
Lemmas: περί δέ ὁ ὁ θέσις μέν δεύτερος τόπος μετά οὗτος , πρῶτος δέ περί ὁ γῆ λέγω · οὗτος γάρ κοινός ὕδωρ τε τόπος καί ἀήρ καί ὁ συμβαίνω περί ὁ ἄνω γένεσις αὐτός . λαμβάνω δέ καί οὗτος ὁ ἀρχή καί ὁ αἰτία πᾶς ὅμοιος . ὁ μέν οὖν ὡς κινέω καί κύριος καί πρῶτος ὁ ἀρχή ὁ κύκλος εἰμί , ἐν ὅς φανερός ὁ ὁ ἥλιος φορά διακρίνω καί συγκρίνω ὁ γίγνομαι πλησίον ἤ πρόσω αἰτία ὁ γένεσις καί ὁ φθορά εἰμί . μένω δέ ὁ γῆ , ὁ περί αὐτός ὑγρός ὑπό ὁ ἀκτίς καί ὑπό ὁ ἄλλος ὁ ἄνωθεν θερμότης ἀτμιδόομαι φέρω ἄνω · ὁ δέ θερμότης ἀπολείπω ὁ ἀνάγω αὐτός , καί ὁ μέν διασκεδάννυμι πρός ὁ ἄνω τόπος , ὁ δέ καί σβέννυμι διά ὁ μετεωρίζω πρόσω εἰς ὁ ὑπέρ ὁ γῆ ἀήρ , συνίστημι πάλιν ὁ ἀτμίς ψύχω διά τε ὁ ἀπόλειψις ὁ θερμός καί ὁ τόπος , καί γίγνομαι ὕδωρ ἐκ ἀήρ · γίγνομαι δέ φέρω πάλιν πρός ὁ γῆ . εἰμί δέ ὁ μέν ἐκ ὕδωρ ἀναθυμίασις ἀτμίς , ὁ δέ ἐκ ἀήρ εἰς ὕδωρ νέφος · ὁμίχλη δέ νεφέλη περίσσωμα ὁ εἰς ὕδωρ σύγκρισις . διό περ σημεῖον μάλα εἰμί εὐδία ἤ ὕδωρ · οἷος γάρ εἰμί ὁ ὁμίχλη νεφέλη ἄγονος . γίγνομαι δέ κύκλος οὗτος μιμέομαι ὁ ὁ ἥλιος κύκλος · ἅμα γάρ ἐκεῖνος εἰς ὁ πλάγιος μεταβάλλω καί οὗτος ἄνω καί κάτω . καί δέω νοέω οὗτος ὥσπερ ποταμός ῥέω κύκλος ἄνω καί κάτω , κοινός ἀήρ καί ὕδωρ · πλησίον μέν γάρ εἰμί ὁ ἥλιος ὁ ὁ ἀτμίς ἄνω ῥέω ποταμός , ἀφίστημι δέ ὁ ὁ ὕδωρ κάτω . καί οὗτος ἐνδελεχής ἐθέλω γίγνομαι κατά γε ὁ τάξις · ὥστε εἴπερ αἰνίσσομαι ὁ ὠκεανός ὁ πρότερος , τάχα ἄν οὗτος ὁ ποταμός λέγω ὁ κύκλος ῥέω περί ὁ γῆ . ἀνάγω δέ ὁ ὑγρός ἀεί διά ὁ ὁ θερμός δύναμις καί πάλιν φέρω κάτω διά ὁ ψῦξις πρός ὁ γῆ , οἰκεῖος ὁ ὄνομα ὁ πάθος κεῖμαι καί τις διαφορά αὐτός · ὅταν μέν γάρ κατά μικρός φέρω , ψακάς , ὅταν δέ κατά μέγας μόριον , ὑετός καλέω .